2. ลักษณะการประกอบธุรกิจ

1.  ประวัติความเป็นมา

บริษัท โฮม โปรดักส์ เซ็นเตอร์ จำกัด (มหาชน) จดทะเบียนจัดตั้งขึ้นเมื่อวันที่ 27 มิถุนายน 2538
มีทุนจดทะเบียนเริ่มต้นที่ 150 ล้านบาท แบ่งเป็น 1.5 ล้านหุ้น มูลค่าที่ตราไว้หุ้นละ 100 บาท
ใช้ชื่อทางการค้าว่า “โฮมโปร” (HomePro) เปิดดำเนินการสาขาแรกที่ศูนย์การค้าฟิวเจอร์พาร์ค
รังสิต ในเดือนกันยายน 2539 ซึ่งใช้เป็นที่ตั้งสำนักงานใหญ่ของบริษัทฯ จนถึงเดือนมิถุนายน 2546
ได้ย้ายที่ตั้งสำนักงานใหญ่มาที่ถนนประชาชื่น (สาขาประชาชื่น ในปัจจุบัน)

-   ในปี 2540 บริษัทฯ ได้เพิ่มทุนจดทะเบียนเป็น 350 ล้านบาท แบ่งเป็นหุ้นสามัญ 3.5 ล้านหุ้น
    มูลค่าหุ้นละ 100 บาท เพื่อการขยายสาขา

-   ตุลาคม 2542 บริษัทฯ ได้ทำการลดทุนจดทะเบียนจากเดิม 350 ล้านบาท มาเป็น 116
    ล้านบาท แบ่งเป็น 1.16 ล้านหุ้น มูลค่าหุ้นละ 100 บาท เพื่อล้างผลขาดทุนสะสมของบริษัทฯ
    ที่เกิดจากการขาดทุนจากอัตราแลกเปลี่ยนและหนี้สูญจากผู้รับเหมา

-   ปี 2543 บริษัทฯ ได้ทำการเพิ่มทุนจดทะเบียนเป็น 200 ล้านบาท แบ่งเป็นหุ้นสามัญ 2 ล้านหุ้น
    มูลค่าหุ้นละ 100 บาท เพื่อการขยายสาขา

-   มกราคม 2544 บริษัทฯ ได้จดทะเบียนแปลงมูลค่าหุ้นสามัญจากเดิม 2 ล้านหุ้น มูลค่าหุ้นละ
    100 บาท จำนวนเงิน 200 ล้านบาท มาเป็น 40 ล้านหุ้น มูลค่าหุ้นละ 5 บาท

  - มีนาคม 2544 บริษัทฯ ได้จดทะเบียนเพิ่มทุนเป็น 275 ล้านบาท แบ่งเป็น 55 ล้านหุ้น
  มูลค่าหุ้นละ 5 บาท เพื่อใช้เป็นเงินทุนในการขยายสาขาในอนาคต

  - พฤษภาคม 2544
  ได้รับการอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยได้ทำการจดทะเบียนแปรสภาพเป็นบริษัทมหาชน พร้อมกับได้จดทะเบียนเพิ่มทุนเป็น 375
  ล้านบาท แบ่งเป็น 75 ล้านหุ้น มูลค่าหุ้นละ 5 บาท

  - ตุลาคม 2544 ได้เปลี่ยนแปลงมูลค่าหุ้นที่ตราไว้ จากมูลค่าหุ้นละ 5 บาท เป็นมูลค่าหุ้นละ 1
  บาท และได้นำหุ้นของบริษัท เข้าจดทะเบียนในตลาดหลักทรัพย์แห่งประเทศไทย

-   พฤษภาคม 2545 บริษัทฯ จดทะเบียนเพิ่มทุนอีก 612.5 ล้านหุ้น มูลค่าหุ้นละ 1 บาท
    ทำให้มีทุนจดทะเบียนเป็นเงินรวม 987.5 ล้านบาท โดยจัดสรรหุ้นเพิ่มทุน ดังนี้

(1) จำนวน 375 ล้านหุ้น จำหน่ายให้แก่ผู้ถือหุ้นเดิม ราคาหุ้นละ 1 บาท
    ซึ่งได้จดทะเบียนเปลี่ยนแปลงทุนชำระแล้วในเดือนมิถุนายน 2545

(2) จำนวน 187.5 ล้านหุ้น ไว้รองรับการใช้สิทธิตามใบสำคัญแสดงสิทธิที่จะซื้อหุ้น
    จัดสรรให้แก่ผู้ถือหุ้นเดิม ซึ่งใช้สิทธิจองซื้อหุ้นสามัญใหม่ตามสัดส่วน และจากการใช้สิทธิเกินส่วน
    อายุ 3 ปี ไม่มีราคาเสนอขาย โดยใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น
    ในราคาหุ้นละ 3 บาท ระยะเวลาการใช้สิทธิทุก ๆ 3 เดือน ซึ่งครบกำหนดในเดือนกรกฎาคม
    2548

(3) จำนวน 50 ล้านหุ้น ให้ขายแก่บุคคลในวงจำกัด (Private Placement)
    ตามประกาศคณะกรรมการ ก.ล.ต. ที่ กจ. 12/2543

    -   พฤศจิกายน 2546 บริษัท ทริสเรตติ้ง จำกัด จัดอันดับเครดิต (Investment Grade)
        ให้บริษัทเป็น BBB

    -   เมษายน 2547
        ผู้ถือหุ้นมีมติอนุมัติให้ยกเลิกการจัดสรรหุ้นสามัญเพิ่มทุนส่วนที่ยังไม่ได้เรียกชำระจำนวน
        50,000,000 หุ้น มูลค่าที่ตราไว้หุ้นละ 1 บาท ซึ่งที่ประชุมสามัญผู้ถือหุ้นประจำปี 2545
        มีมติอนุมัติให้เสนอขายแก่บุคคลในวงจำกัด แต่เนื่องจากยังไม่ได้มีการเสนอขาย
        จึงอนุมัติให้จัดสรรใหม่ดังนี้

(1) จำนวน 15,000,000 หุ้น
    เพื่อรองรับการใช้สิทธิตามใบสำคัญแสดงสิทธิซึ่งจัดสรรให้แก่พนักงานของบริษัท
    ภายใต้โครงการเสนอขายหลักทรัพย์ให้แก่พนักงานของบริษัทฯ

(2) จำนวน 5,000,000 หุ้น
    สำรองไว้เพิ่มเติมสำหรับรองรับการใช้สิทธิของใบสำคัญแสดงสิทธิของผู้ถือหุ้นเดิม ครั้งที่ 1
    ซึ่งบริษัทฯ อาจมีการปรับราคาการใช้สิทธิ และอัตราการใช้สิทธิตามข้อกำหนด
    และเงื่อนไขของใบสำคัญแสดงสิทธินั้น

(3) จำนวน 30,000,000 หุ้น ให้แก่บุคคลในวงจำกัด

    -   กันยายน 2547 เปิดศูนย์การกระจายสินค้า อำเภอวังน้อย จังหวัดพระนครศรีอยุธยา
        ซึ่งมีพื้นมากกว่า 20,000 ตารางเมตร หรือมากกว่า 16,500 พาเลท
        ซึ่งสามารถรองรับจำนวนสาขาได้ประมาณ 25 สาขา

    -   ตุลาคม 2547 บริษัท ทริสเรตติ้ง จำกัด ได้เพิ่มอันดับเครดิตให้บริษัท เป็น BBB+
        Stable Outlook

    -   เมษายน 2548
        ผู้ถือหุ้นมีมติอนุมัติให้ยกเลิกการจัดสรรหุ้นสามัญเพิ่มทุนส่วนที่ยังไม่ได้เรียกชำระจำนวน
        30,000,000 หุ้น มูลค่าที่ตราไว้หุ้นละ 1 บาท ซึ่งที่ประชุมสามัญผู้ถือหุ้นประจำปี 2547
        มีมติอนุมัติให้เสนอขายแก่บุคคลในวงจำกัด เนื่องจากบริษัทฯ
        ยังไม่ได้มีการเสนอขายให้แก่บุคคลดังกล่าว และอนุมัติการจัดสรรใหม่ดังนี้

(1) จำนวน 7,000,000 หุ้น
    เพื่อรองรับการใช้สิทธิตามใบสำคัญแสดงสิทธิซึ่งจัดสรรให้แก่พนักงานของบริษัท
    ภายใต้โครงการเสนอขายหลักทรัพย์ให้แก่พนักงานของบริษัทฯ ครั้งที่ 2

(2) จำนวน 100,000 หุ้น สำรองไว้เพิ่มเติมสำหรับรองรับการใช้สิทธิของใบสำคัญแสดงสิทธิ
    ซึ่งจัดสรรให้แก่พนักงานของบริษัทฯ
    ภายใต้โครงการเสนอขายหลักทรัพย์ให้แก่พนักงานของบริษัทฯ ครั้งที่ 1 ซึ่งบริษัทฯ
    อาจมีการปรับราคาการใช้สิทธิ และอัตราการใช้สิทธิตามข้อกำหนด
    และเงื่อนไขของใบสำคัญแสดงสิทธินั้น

(3) จำนวน 22,900,000 หุ้น ให้แก่บุคคลในวงจำกัด

    -   พฤษภาคม 2548 ได้ทำการจดทะเบียนจัดตั้ง บริษัท มาร์เก็ต วิลเลจ จำกัด
        โดยมีทุนจดทะเบียนทั้งสิ้น 5 ล้านบาทถ้วน ซึ่งบริษัท โฮม โปรดักส์ เซ็นเตอร์ จำกัด
        (มหาชน) ถือหุ้นร้อยละ 99.99

    -   เมษายน 2549 ผู้ถือหุ้นมีมติอนุมัติให้ยกเลิกการจัดสรรหุ้นสามัญเพิ่มทุน
        ส่วนที่ยังไม่ได้เรียกชำระ
        (รวมหุ้นที่เหลือจากการใช้ใบสำคัญแสดงสิทธิซื้อหุ้นสามัญของผู้ถือหุ้นเดิม) จำนวน
        25,406,359 หุ้น มูลค่าที่ตราไว้หุ้นละ 1 บาท ซึ่งที่ประชุมสามัญผู้ถือหุ้นประจำปี 2548
        มีมติให้เสนอขายแก่บุคคลในวงจำกัด แต่เนื่องจากยังไม่ได้มีการเสนอขาย
        จึงอนุมัติการจัดสรรใหม่ดังนี้

        1.  จำนวน 15,000,000 หุ้น
            เพื่อรองรับการใช้สิทธิตามใบสำคัญแสดงสิทธิซึ่งจัดสรรให้แก่พนักงานของบริษัท
            และบริษัทย่อย

        2.  จำนวน 250,000 หุ้น
            สำรองไว้เพิ่มเติมสำหรับรองรับการใช้สิทธิของใบสำคัญแสดงสิทธิ
            ซึ่งจัดสรรให้แก่พนักงานของบริษัทฯ ครั้งที่ 2

        3.  จำนวน 10,156,359 หุ้น ยกเลิกการจัดสรร

  - เมษายน 2549 บริษัทฯ ได้ทำการลดทุนจดทะเบียนจำนวน 10,156,359 บาท
  ซึ่งเป็นทุนในส่วนที่ยังไม่ได้เรียกชำระ และถูกยกเลิกการจัดสรรจากมติที่ประชุมสามัญปี 2549
  โดยมีผลทำให้ทุนจดทะเบียนเดิมจำนวน 987,500,000 บาท ลดลงเป็น 977,343,641 บาท

  - ตุลาคม 2549 ที่ประชุมผู้ถือหุ้นได้มีมติให้เพิ่มทุนจดทะเบียนจำนวน 960,803,219 บาท
  มูลค่าที่ตราไว้หุ้นละ 1 บาท รวมเป็นทุนจดทะเบียน 1,938,146,860 บาท โดยจัดสรรดังนี้

(1) จำนวน 954,638,219 หุ้น เสนอขายแก่ผู้ถือหุ้นเดิมในอัตราส่วน 1 หุ้นเดิมต่อ 1
    หุ้นใหม่ในราคาหุ้นละ 1 บาท
    ทั้งนี้บริษัทได้ทำการเสนอขายและจดทะเบียนเปลี่ยนแปลงทุนชำระเรียบร้อยแล้วเมื่อเดือนธันวาคม
    2549

(2) จำนวน 6,165,000 หุ้น
    สำรองไว้เพื่อรองรับการปรับสิทธิของใบสำคัญแสดงสิทธิที่เสนอขายให้แก่พนักงานครั้งที่ 1
    (ESOP-W1) และครั้งที่ 2 (ESOP-W2)ใบสำคัญแสดงสิทธิที่เสนอขายให้แก่พนักงานครั้งที้1
    (ESOP-W1) และครั้งที่ 2 (ESOP-W2)

  - มกราคม 2550 บริษัท ทริสเรตติ้ง จำกัด ได้เพิ่มอันดับเครดิตองค์กรให้บริษัทจาก BBB+ เป็น
  A- Stable Outlook

2.2 การประกอบธุรกิจของบริษัท และบริษัทย่อย

บริษัท โฮม โปรดักส์ เซ็นเตอร์ จำกัด (มหาชน)
ก่อตั้งขึ้นโดยมีวัตถุประสงค์เพื่อประกอบธุรกิจค้าปลีก โดยจำหน่ายสินค้า
และให้บริการที่เกี่ยวข้องกับการก่อสร้าง ต่อเติม ตกแต่ง ซ่อมแซม ปรับปรุง อาคาร บ้าน
และที่อยู่อาศัยแบบครบวงจร (One Stop Shopping Home Center) โดยใช้ชื่อทางการค้าว่า
“โฮมโปร” (HOMEPRO) ซึ่งเป็นเครื่องหมายการค้าของบริษัท ปัจจุบันบริษัทฯ
มีลักษณะการประกอบธุรกิจ ดังนี้

(1) จำหน่ายสินค้าเกี่ยวกับบ้าน และที่อยู่อาศัย โดยแบ่งประเภทสินค้าออกเป็น 5 กลุ่มหลักได้แก่
    กลุ่มวัสดุก่อสร้างและอุปกรณ์ปรับปรุงบ้าน กลุ่มห้องน้ำและสุขภัณฑ์
    กลุ่มเครื่องครัวและเครื่องใช้ไฟฟ้า อุปกรณ์ไฟฟ้าและโคมไฟ และ
    กลุ่มเครื่องนอนและสินค้าตกแต่ง นอกจากนี้บริษัทฯ ยังได้จัดทีมผู้เชี่ยวชาญที่พร้อมให้คำแนะนำ
    เพื่อลูกค้าสามารถเลือกซื้อสินค้าได้ตรงกับวัตถุประสงค์ในการใช้งานได้มากที่สุด

(2) การให้บริการด้านต่าง ๆ ที่เกี่ยวข้อง ได้แก่ การให้ความรู้เกี่ยวกับตัวสินค้า
    และวิธีการใช้งานที่จะช่วยให้ลูกค้าสามารถเลือกซื้อสินค้าได้ตรงกับวัตถุประสงค์การใช้งานให้ได้มากที่สุด
    บริการจัดส่งสินค้า บริการติดตั้ง ซ่อมแซม จัดหาผู้รับเหมา และทีมช่างผู้เชี่ยวชาญ
    บริการออกแบบเพื่อวางแผนการตกแต่ง หรือปรับปรุงส่วนต่างๆ
    ภายในบ้านด้วยระบบคอมพิวเตอร์ บริการผสมสีด้วยเครื่องคอมพิวเตอร์
    บริการสั่งซื้อสินค้ากรณีพิเศษ บริการเปลี่ยนคืนสินค้า จัดสาธิต D.I.Y (Do It Yourself)
    และ Workshop เป็นต้น

จากลักษณะการประกอบธุรกิจดังกล่าว บริษัทได้เปิดให้สาขาแรกที่ศูนย์การค้าฟิวเจอร์พาร์ค–รังสิต
ในเดือนกันยายน 2539 และได้ทำการขยายสาขาอย่างต่อเนื่อง ณ วันที่ 31 ธันวาคม 2549
มีสาขาที่เปิดดำเนินการแล้วทั้งสิ้น 26 สาขา โดยตั้งอยู่ในเขตกรุงเทพฯ – ปริมณฑล 15 สาขา
และ เขตต่างจังหวัด 11 สาขา ซึ่งสามารถแยกแสดงได้ดังนี้

+----------------+-------+--------------------------------------------+
| พื้นที่ตั้ง          | จำนวน | สาขา                                       |
+----------------+-------+--------------------------------------------+
| กรุงเทพฯ        | 15    | รังสิต, รัตนาธิเบศร์, แฟชั่น ไอส์แลนด์, ฟิวเจอร์มาร์ท, |
| และปริมณฑล      |       |                                            |
|                |       | เสรีเซ็นเตอร์, เดอะมอลล์ บางแค, รัชดาภิเษก,      |
|                |       | เพลินจิต,                                    |
|                |       |                                            |
|                |       | รามคำแหง, พระราม2, ประชาชื่น, ลาดพร้าว,       |
|                |       | แจ้งวัฒนะ,                                   |
|                |       |                                            |
|                |       | ราชพฤกษ์, สุวรรณภูมิ (บางนา)                   |
+----------------+-------+--------------------------------------------+
| ต่างจังหวัด       | 11    | เดอะมอลล์ โคราช, ภูเก็ต, เชียงใหม่, พัทยา,       |
|                |       | หาดใหญ่,                                    |
|                |       |                                            |
|                |       | หัวหิน, สมุย, พิษณุโลก, ขอนแก่น, อุดรธานี,         |
|                |       | สุราษฎร์ธานี                                  |
+----------------+-------+--------------------------------------------+

ลักษณะการประกอบธุรกิจของบริษัทย่อย

บริษัท มาร์เก็ต วิลเลจ จำกัด (“มาร์เก็ต วิลเลจ”) ได้จัดตั้งขึ้นเมื่อวันที่ 26 พฤษภาคม 2548
โดยตั้งอยู่ที่ 234/1 ถนน เพชรเกษม ตำบลหัวหิน อำเภอหัวหิน จังหวัดประจวบคีรีขันธ์ โดยบริษัท
โฮม โปรดักส์ เซ็นเตอร์ จำกัด (มหาชน) เข้าถือหุ้นทั้งหมดร้อยละ 99.99 ปัจจุบันมีทุนจดทะเบียน
5 ล้านบาท มาร์เก็ต วิลเลจ ถูกจัดตั้งขึ้นโดยมีวัตถุประสงค์เพื่อบริหารพื้นที่ให้เช่าให้กับ บมจ. โฮม
โปรดักส์ เซ็นเตอร์ พร้อมกับให้บริการทางด้านสาธารณูปโภคแก่ผู้เช่า เริ่มต้นดำเนินการที่โครงการ
“หัวหิน มาร์เก็ต วิลเลจ” (Hua-Hin Market Village) ซึ่งตั้งอยู่บริเวณ ถนนเพชรเกษม
อำเภอหัวหิน จังหวัด ประจวบคีรีขันธ์ ได้เปิดดำเนินการในไตรมาสแรกปี 2549

2.3 โครงสร้างรายได้

โครงสร้างรายได้ของบริษัท สามารถแสดงแยกตามสายผลิตภัณฑ์หลักได้ดังนี้

หน่วย : ล้านบาท

+-----------------------+-----+----+-----+----+-----+----+-----+----+
| ผลิตภัณฑ์                | 2   |    | 2   |    | 2   |    | 2   |    |
|                       | 549 |    | 548 |    | 547 |    | 546 |    |
+=======================+=====+====+=====+====+=====+====+=====+====+
|                       | จำ  | %  | จำ  | %  | จำ  | %  | จำ  | %  |
|                       | นวน |    | นวน |    | นวน |    | นวน |    |
+-----------------------+-----+----+-----+----+-----+----+-----+----+
| 1. รายได้จากการขายปลีก  |     |    |     |    |     |    |     |    |
+-----------------------+-----+----+-----+----+-----+----+-----+----+
| -                     | 3   | 22 | 2   | 22 | 2   | 23 | 1   | 23 |
| กลุ่มวัสดุก่อ              | ,40 | .6 | ,87 | .8 | ,33 | .3 | ,62 | .7 |
| สร้างและอุปกรณ์ปรับปรุงบ้าน | 8.6 |    | 5.2 |    | 4.7 |    | 9.6 |    |
+-----------------------+-----+----+-----+----+-----+----+-----+----+
| - กลุ่มห้องน้ำและสุขภัณฑ์    | 2   | 18 | 2   | 18 | 1   | 19 | 1   | 20 |
|                       | ,74 | .2 | ,32 | .4 | ,98 | .8 | ,38 | .1 |
|                       | 9.1 |    | 3.5 |    | 7.9 |    | 1.2 |    |
+-----------------------+-----+----+-----+----+-----+----+-----+----+
| -                     | 4   | 27 | 3   | 27 | 2   | 25 | 1   | 23 |
| กลุ่มเ                  | ,21 | .9 | ,48 | .6 | ,55 | .5 | ,57 | .0 |
| ครื่องครัวและเครื่องใช้ไฟฟ้า | 6.4 |    | 4.5 |    | 6.3 |    | 9.1 |    |
+-----------------------+-----+----+-----+----+-----+----+-----+----+
| - กลุ่มอุปกรณ์ไฟฟ้า        | 1   | 8  | 1   | 8  | 98  | 9  | 73  | 10 |
| และโคมไฟ              | ,30 | .7 | ,11 | .9 | 2.9 | .7 | 3.9 | .7 |
|                       | 6.6 |    | 9.5 |    |     |    |     |    |
+-----------------------+-----+----+-----+----+-----+----+-----+----+
| -                     | 2   | 14 | 1   | 13 | 1   | 13 | 92  | 13 |
| กล                    | ,15 | .3 | ,73 | .7 | ,33 | .3 | 6.8 | .5 |
| ุ่มเครื่องนอนและสินค้าตกแต่ง | 2.9 |    | 1.7 |    | 2.3 |    |     |    |
+-----------------------+-----+----+-----+----+-----+----+-----+----+
| 2. รา                 | 39  | 2  | 67  | 5  | 62  | 6  | 50  | 7  |
| ยได้จากการขายให้โครงการ | 0.1 | .6 | 7.4 | .4 | 0.2 | .2 | 2.4 | .3 |
+-----------------------+-----+----+-----+----+-----+----+-----+----+
|  รวมรายได้จากการขาย    | 14  | 94 | 12  | 96 | 9   | 97 | 6   | 98 |
|                       | ,22 | .2 | ,21 | .8 | ,81 | .8 | ,75 | .3 |
|                       | 3.7 |    | 1.8 |    | 4.3 |    | 3.0 |    |
+-----------------------+-----+----+-----+----+-----+----+-----+----+
| 3. รายได้อื่น            | 88  | 5  | 41  | 3  | 22  | 2  | 11  | 1  |
|                       | 0.1 | .8 | 0.6 | .2 | 0.2 | .2 | 3.7 | .7 |
+-----------------------+-----+----+-----+----+-----+----+-----+----+
| รวม                   | 15  | 1  | 12  | 1  | 10  | 1  | 6   | 1  |
|                       | ,10 | 00 | ,62 | 00 | ,03 | 00 | ,86 | 00 |
|                       | 3.8 | .0 | 2.4 | .0 | 4.5 | .0 | 6.7 | .0 |
+-----------------------+-----+----+-----+----+-----+----+-----+----+

หมายเหตุ รายการที่ 2 เป็นการสั่งซื้อจากเจ้าของโครงการ
ซึ่งไม่สามารถจำแนกตามสายผลิตภัณฑ์ได้

รายการที่ 3 รายได้อื่น ประกอบด้วย ค่าเช่าพื้นที่ ค่าส่งเสริมการขาย เป็นต้น

2.4 เป้าหมายการดำเนินธุรกิจของบริษัท

บริษัทฯ มีเป้าหมายที่จะเป็นผู้นำในธุรกิจค้าปลีกสินค้าเพื่อการก่อสร้าง ตกแต่ง และซ่อมแซม
บ้านและที่อยู่อาศัย พร้อมกับการให้บริการอย่างครบวงจร (One Stop Shopping)
เพื่อให้เกิดความพึงพอใจสูงสุดแก่ลูกค้า โดยในปัจจุบันบริษัทฯ มีสินค้าสำหรับให้บริการมากกว่า
60,000 รายการ อีกทั้งมีการจัดตั้งศูนย์ฝึกอบรม (Training Center)
เพื่อพัฒนาบุคลากรในทุกระดับให้มีความรู้ความสามารถในการให้บริการที่ดีแก่ลูกค้า

เพื่อให้สามารถบรรลุเป้าหมาย บริษัทฯมีความพยายามที่จะลดค่าใช้จ่ายในการดำเนินงานลง
และเพิ่มคุณภาพในการให้บริการ
รวมทั้งพัฒนาระบบสารสนเทศที่เกี่ยวข้องกับธุรกิจค้าปลีกให้มีความทันสมัย และมีประสิทธิภาพ
นอกจากนี้บริษัทยังได้จัดสร้างศูนย์กระจายสินค้า (Distribution Center)
เพื่อเพิ่มประสิทธิภาพระบบโลจิสติกส์
อีกทั้งยังช่วยให้กระบวนการบริหารสินค้าคงคลังทั้งระบบมีประสิทธิภาพมากยิ่งขึ้น
โดยศูนย์กระจายสินค้านี้เดิมอยู่ที่ อำเภอคลองหลวง จังหวัดปทุมธานี ซึ่งต่อมาในเดือนกันยายน
2547 บริษัทฯ ได้ย้ายไปที่ อำเภอวังน้อย จังหวัดพระนครศรีอยุธยา
บนพื้นที่ที่เป็นกรรมสิทธิ์ของบริษัทเอง โดยพื้นที่มีขนาดใหญ่ขึ้น
เพื่อรองรับการเพิ่มขึ้นของสาขาในอนาคต